Diari Oficial de la Generalitat Valenciana


Sumari del DOGV 6982, del 11-03-2013 (2013/2366)

RESOLUCIÓ de 21 de juliol de 2012, de la Conselleria d'Infraestructures, Territori i Medi Ambient, relativa a la proposta de desafectació i modificació parcial del traçat de diverses vies pecuàries en el terme municipal de Sant Joan d'Alacant com a conseqüència de la tramitació de la revisió del PGOU d'este terme municipal.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6982

Data del DOGV
:   11-03-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/2366


Data del document
:   21-07-2012

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

RESOLUCIÓ de 21 de juliol de 2012, de la Conselleria d'Infraestructures, Territori i Medi Ambient, relativa a la proposta de desafectació i modificació parcial del traçat de diverses vies pecuàries en el terme municipal de Sant Joan d'Alacant com a conseqüència de la tramitació de la revisió del PGOU d'este terme municipal. [2013/2366]  
Vista la sol·licitud d'aprovació realitzada per l'Ajuntament de Sant Joan d'Alacant de modificació de traçat i de desafectació de les vies pecuàries denominades vereda de Benimagrell, vereda de Sant Joan i carrerassa de la Coix ubicades en el seu terme municipal, com a conseqüència de la tramitació de la revisió del Pla General d'Ordenació Urbana, definides en la documentació tècnica de l'expedient FOVARIOS/24/2008, amb els antecedents de fet següents:  
1. En el document de revisió del pla general de Sant Joan d'Alacant, segons es desprén del certificat d'acord plenari de l'Ajuntament del municipi esmentat amb data 30 de juliol de 2010, des del punt de vista d'afecció a les vies pecuàries, s'arrepleguen les tres situacions territorials i es descriuen per a cada una de les vies pecuàries existents en el terme els trams inclosos en cada un dels tipus de sòl:   
  
- sòls urbans edificats i consolidats o amb sectors o plans parcials definitivament aprovats per la Generalitat,   
- sòls urbanitzables no programats, sense pla parcial aprovat, o que actualment no són urbanitzables i en la revisió es proposen com a urbanitzables, i  
- sòls no urbanitzables, que mantenen la classificació.  
2. Des de la Direcció Territorial d'Alacant, es proposa el 24 de setembre de 2010 l'aprovació de les modificacions de traçat i les desafectacions, definides en la documentació tècnica de l'expedient FOVARIOS/24/2008, tenint en compte els informes que s'hi contenen, realitzats des de la mateixa direcció territorial.  
3. Amb data 1 d'octubre de 2010, té entrada en el registre general d'esta conselleria l'ofici de la Direcció Territorial d'Alacant que remet la proposta d'aprovació de modificacions de traçat i desafectacions definides en la documentació tècnica de l'expedient FOVARIOS/24/2008, en el moment oportú i condicionada a l'aprovació definitiva de l'instrument de planejament urbanístic de revisió del pla general de Sant Joan d'Alacant.   
4. Les vies pecuàries del terme municipal de Sant Joan d'Alacant van ser classificades per l'Orde Ministerial d'11 de gener de 1977, publicada en el BOE número 33, de 8 de febrer de 1977. Les vies pecuàries classificades són la vereda de Sant Joan i la vereda de Benimagrell, ambdós amb una amplària legal de 20,89 metres, i la carrerassa de la Coix, amb una amplària legal de 8 metres.  
5. Amb data 2 de febrer de 2012, examinada la documentació continguda en l'expedient, s'elabora un informe per part del Servici d'Ordenació i Gestió Forestal, les conclusions del qual es transcriuen a continuació:   
Es poden dur a terme les modificacions de traçat per raons d'interés públic i, excepcionalment i de forma motivada, per interés particular, amb la desafectació prèvia, sempre que es complisquen els requisits establits en la Llei 3/95, de 23 de març, i assegurant la integritat superficial i la idoneïtat dels itineraris i dels traçats, junt amb la continuïtat del trànsit ramader i dels altres usos compatibles i complementaris amb aquell. Així mateix, en les zones objecte de qualsevol ordenació territorial, el nou traçat que, si és el cas, haja de realitzar-se haurà d'assegurar amb caràcter previ la integritat superficial i la idoneïtat dels itineraris i dels traçats, junt amb la continuïtat del trànsit ramader i dels altres usos compatibles i complementaris amb aquell.  
  
Segons la Instrucció de 13 de gener de 2012, de la Direcció General de Medi Natural, si fóra necessària la modificació de traçat, l'instrument de planejament o programa d'actuació integrada haurà de preveure a càrrec de l'actuació corresponent un traçat alternatiu i la seua forma d'execució i assegurar el manteniment de la integritat superficial, el caràcter idoni del nou itinerari i la seua continuïtat.  
Les modificacions proposades pareixen, en principi, viables, encara que s'observa, en examinar la documentació remesa, la falta d'informació relativa a les superfícies dels traçats originals i els proposats.  
  
A més, en sòl classificat com a urbà o urbanitzable, les vies pecuàries tindran la consideració urbanística de xarxa primària i s'integraran com a passejos o alberedes en tot l'ample que resulta de l'acte de classificació o del de delimitació administrativa aprovada, aspectes previstos en l'acord plenari de l'Ajuntament de 30 de juliol de 2010. La gestió d'estos passejos o alberedes serà dels ajuntaments, als quals correspondrà la seua adequació per a ús públic, l'arbratge, la senyalització i el manteniment.   
Pel que fa a la proposta de desafectació de determinats trams, dur-la a terme suposaria una falta de continuïtat de cada una de les tres vies pecuàries del terme municipal de Sant Joan d'Alacant, per la qual cosa no es considera viable.  
6. Amb data 9 de febrer de 2012, es remet a la Direcció Territorial d'Alacant l'informe mencionat en l'antecedent de fet anterior i es torna l'expedient per a la seua custòdia.  
7. Amb data 15 de febrer de 2012, la Direcció Territorial d'Alacant remet una còpia de l'informe del Servici d'Ordenació i Gestió Forestal a l'Ajuntament de Sant Joan d'Alacant, a fi que presenten determinada documentació i realitzen les consideracions que estimen oportunes.  
  
8. Amb data 27 de febrer de 2012, l'Ajuntament de Sant Joan d'Alacant presenta escrit d'al·legacions en la Direcció Territorial d'Alacant a fi que siguen estimades i s'aprove la proposta de modificació de traçat i desafectació parcial de diverses vies pecuàries en el terme municipal de Sant Joan d'Alacant, com a conseqüència de la tramitació de la revisió del seu PGOU.  
9. Amb data 28 de febrer de 2012, el cap de la Secció Forestal de la Direcció Territorial d'Alacant redacta l'informe proposta, en què considera que han d'estimar-se les al·legacions i l'elevació de l'expedient a la Direcció General de Medi Natural per a continuar amb la seua tramitació.  
10. Amb data 6 de març de 2012, té entrada en el registre auxiliar de Francesc Cubells d'esta conselleria proposta d'aprovació i expedient de modificació de traçat i desafectació de les vies pecuàries del terme municipal de Sant Joan d'Alacant i s'adjunten les al·legacions esmentades anteriorment, així com les dades de longituds i superfícies dels traçats originals i proposats dels trams de vies pecuàries, els traçats de les quals es pretén modificar.  
11. Amb data 5 de juny de 2012, té entrada en el registre auxiliar d'esta conselleria l'ofici de l'Ajuntament de Sant Joan d'Alacant relatiu a l'esmena de deficiències de l'expedient de modificació de traçat i desafectació parcial de les vies pecuàries d'eixe municipi com a conseqüència de la revisió del pla general, indicades en l'informe del Servici d'Ordenació i Gestió Forestal de 2 de febrer de 2012, pel que fa a les superfícies dels traçats originals i proposats, gestió futura dels passejos i viabilitat de les desafectacions propostes. L'ofici esmentat adjunta informe elaborat per l'equip redactor del pla general amb data 11 de maig de 2012, així com plans dels traçats originals i els que es proposa modificar de les vies pecuàries de Sant Joan d'Alacant.   
  
12. Amb data 10 de juliol de 2012, la tècnica del Servici d'Ordenació i Gestió Forestal i el cap de la Secció de Gestió Forestal firmen informe favorable sobre la proposta realitzada per l'Ajuntament de Sant Joan d'Alacant.  
13. Amb data 20 de juliol de 2012, el director general de Medi Natural emet un informe proposta favorable.  
Fonaments de dret:  
1. Al present expedient li resulta d'aplicació tant la Llei 3/1995, de 23 de març, de Vies Pecuàries, com la Instrucció de 13 de gener de 2012, de la Direcció General del Medi Natural sobre vies pecuàries, publicada en el DOCV número 6694, de 18 de gener de 2012.  
2. Examinada la documentació remesa per la direcció territorial, així com la presentada per l'Ajuntament de Sant Joan d'Alacant amb data 5 de juny de 2012, relativa a l'esmena de deficiències de l'expedient de modificació de traçat i desafectació parcial de les vies pecuàries del terme municipal esmentat, s'advertix que la desafectació de determinats trams de les vies pecuàries, tal com proposa la direcció territorial, donaria lloc a la falta de continuïtat de cada una de les tres vies pecuàries del terme municipal de Sant Joan d'Alacant, per la qual cosa no es considera viable.  
3. Pel que fa a les modificacions de traçat, ha de complir-se el que establixen els articles 11 i 12 de la Llei 3/1995, de 23 de març de Vies Pecuàries, i s'ha d'assegurar amb caràcter previ el manteniment de la integritat superficial, la idoneïtat dels itineraris i la continuïtat dels traçats, junt amb la continuïtat del trànsit ramader, així com els altres usos compatibles i complementaris d'aquell.  
  
En relació amb els trams que es proposa modificar, en l'informe elaborat per l'equip redactor del pla general, aportat per l'Ajuntament d'Alacant amb data 5 de juny de 2012, s'inclou un quadro comparatiu de longituds i superfícies dels trams originals i els proposats com a modificacions de traçat:  
  
  
  
Podem observar que els trams proposats presenten major longitud que els existents, per la qual cosa, atesa l'amplària oficial, la superfície aportada és major que la dels traçats originals i, per tant, es complix el requisit de la integritat superficial.  
Segons s'observa en el pla VP-2, «Vies pecuàries», ordenació de maig de 2012, els itineraris són idonis, a més d'existir continuïtat dels traçats.  
El traçat corresponent a les senderes tindrà un ample oficial de 20 m i el seu tractament és propi de passejos o alberedes i, per tant, en el seu disseny hauran de reservar-se 2 m laterals per a la plantació d'arbredes o jardineria de caràcter autòcton; es disposarà en ambdós laterals d'un espai de reserva per a carril bici i es mantindrà la part central per a passeig, que es tractarà amb paviments naturals de tipus alber o semblants.  
El traçat corresponent a la carrerassa de la Coix tindrà un ample oficial de 8 m, i el seu tractament igualment serà propi de passejos o alberedes, per la qual cosa en el seu disseny hauran de reservar-se 2 m en un lateral per a la plantació d'arbredes o jardineria de caràcter autòcton, es disposarà en el llindar un espai de reserva per a carril bici i es mantindrà la resta del seu traçat per a passeig, que es tractarà amb paviments naturals de tipus alber o semblants.  
Per tant, la documentació aportada per l'Ajuntament relativa a la proposta de les modificacions de traçat complix allò que es regula en la Llei 3/1995, de 23 de març, de Vies Pecuàries, així com allò que s'establix per al tractament previst per als nous traçats, i es considera adequat que puga dur a terme els usos compatibles i complementaris i, si és el cas, el pecuari establits en la llei esmentada.  
4. El Decret 5/2011, de 21 de juny, del president de la Generalitat, determina les conselleries en què s'organitza l'Administració de la Generalitat i atribuïx a la Conselleria d'Infraestructures, Territori i Medi Ambient les competències en matèria de medi ambient. Dins d'esta, la competència per a resoldre la té la consellera de d'Infraestructures, Territori i Medi Ambient, d'acord amb el que establix el Decret 112/2011, de 2 de setembre, del Consell, pel qual s'aprova el Reglament orgànic i funcional de la Conselleria d'Infraestructures, Territori i Medi Ambient.  
Per tant, vistes les actuacions que es troben en l'expedient de referència i la normativa d'aplicació obligada i pertinent, en virtut de la potestat que m'ha sigut conferida, resolc  
  
Primer  
No aprovar la desafectació de determinats trams de les vies pecuàries vereda de Benimagrell, vereda de Sant Joan i carrerassa de la Coix ubicades en el terme municipal de Sant Joan d'Alacant, ja que esta donaria lloc a la falta de continuïtat de cada una de les tres vies pecuàries del terme municipal de Sant Joan d'Alacant, per la qual cosa no es considera viable.  
  
Segon  
Aprovar les modificacions parcials dels traçats de les vies pecuàries vereda de Benimagrell, vereda de Sant Joan i carrerassa de la Coix, proposades pel seu ajuntament com a conseqüència de la tramitació de la revisió del PGOU del terme municipal esmentat, per complir allò que es regula en la Llei 3/1995, de 23 de març, de Vies Pecuàries, així com allò que s'establix per al tractament previst per als nous traçats i per considerar-se adequat que puguen dur-se a terme els usos compatibles i complementaris i, si és el cas, el pecuari establits en la llei esmentada.   
  
L'Ajuntament haurà de realitzar la senyalització vertical i horitzontal necessàries per a la identificació de cada una de les vies pecuàries, amb el senyal tipus cartell establit per la Resolució de 26 d'abril de 1988, de la Direcció General de Producció Agrària (DOGV núm. 824, de 13 de maig), per la qual s'establixen les normes per a la senyalització de les vies pecuàries (senyals de primer orde, tipus cartells), de la manera següent:  
Material: qualsevol que garantisca la conservació i rigidesa adequades.  
Dimensions: 350 x 500 mm, amb un marge del 10 % en cada dimensió.  
Alçària des de terra: entre 1,50 i 2,50 metres.  
Colors: lletres negres sobre fons blanc, barrat de prohibició en roig.  
Lletres: 6 centímetres d'alçària i 1 centímetre de grossor, i es recomana el tipus de lletra Helvetica Light Condensed.  
Així mateix, en els encreuaments amb el viari haurà d'utilitzar-se el senyal indicat en l'article 66.2 del Reglament general de circulació. Les canyades o passos de bestiar de caràcter general s'assenyalaran per mitjà de panells complementaris amb la inscripció «canyada», que es col·locarà sota el senyal de pas d'animals domèstics (P-23), arreplegat en l'article 149 d'este reglament, amb el seu pla perpendicular a la direcció de la circulació i al seu costat dret de forma fàcilment visible per als conductors dels vehicles afectats.  
La dita senyalització haurà de ser complementada amb els senyals corresponents de limitació de velocitat.  
Els requisits determinats en la present resolució seran exigits sense perjuí que puguen derivar-se de l'aplicació concurrent d'altres normes sectorials, del mateix rang o d'un rang superior, emesos per les diferents administracions públiques, en l'àmbit de les seues competències.  
Contra la present resolució que posa fi a la via administrativa, es podrà interposar davant de la consellera d'Infraestructures, Territori i Medi Ambient recurs potestatiu de reposició en el termini d'un mes, segons el que preveuen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o bé directament recurs contenciós administratiu, en el termini de dos mesos a comptar des de l'endemà de la notificació de la present resolució, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que establix la Llei 29/1998, de 13 de juliol, de la Jurisdicció Contenciosa Administrativa.  
  
  
València, 21 de juliol de 2012.- La consellera d'Infraestructures, Territori i Medi Ambient: Isabel Bonig Trigueros.